ಏಷ್ಯಾ ಜ್ಯೂವೆಲ್ಸ್ ಫೇರ್- ಕಣ್ಣು ಕುಕ್ಕುವ ಆಭರಣಗಳು

ಬೆಂಗಳೂರು: ಚಿನ್ನ ಅಂದ್ರೆ ಯಾರಿಗೆ ತಾನೇ ಇಷ್ಟ ಆಗಲ್ಲ ಹೇಳಿ. ಅದರಲ್ಲೂ ಮಹಿಳೆಯರು ಆಭರಣ ಪ್ರಿಯರು. ಈಗ ಮದುವೆ ಸೀಜನ್ ಆರಂಭಗೊಂಡಿದ್ದು ಜ್ಯೂವೆಲರಿಗಳಿಗೆ ಸಖತ್ ಡಿಮ್ಯಾಂಡ್ ಬಂದಿದೆ. ಹೀಗಾಗಿ ನಗರದ ಖಾಸಗಿ ಹೋಟೆಲ್ ನಲ್ಲಿ ಏಷ್ಯಾ ಜ್ಯೂವೆಲ್ಸ್ ಫೇರ್-2019 ನಡೆದಿದ್ದು, ಇವತ್ತು ತೆರೆಬೀಳಲಿದೆ.

ಕಲರ್ ಕಲರ್ ಸ್ಟೋನ್ಸ್ ನೆಕ್‍ಲೆಸ್, ಪುಟ್ಟ ಪುಟ್ಟ ಇಯರಿಂಗ್ಸ್ ಹಾಗೂ ರಿಂಗ್ಸ್ ಎಲ್ಲರನ್ನೂ ಆಕರ್ಷಿಸಿದ್ದವು. ಒಂದಕ್ಕಿಂತ ಒಂದು ಸೂಪರ್ ಆಗಿದ್ದು, ಡಿಸೈನ್ ನಂತೂ ಬೊಂಬಾಟ್ ಆಗಿವೆ. ಇವುಗಳನ್ನು ನೋಡುತ್ತಿದ್ದರೆ ಯಾವುದು ಖರೀದಿಸಬೇಕು? ಯಾವುದು ಬಿಡಬೇಕು ಅಂತಾ ಮಹಿಳೆಯರು ಕನ್ಪ್ಯೂಸ್ ಆಗೋದು ಗ್ಯಾರೆಂಟಿ. ಇಲ್ಲಿ ಭಾರತದ ಅತ್ಯುತ್ತಮ ಬ್ರಾಂಡೆಡ್ ಚಿನ್ನ ಹಾಗೂ ವಜ್ರಾಭರಣಗಳ ಪ್ರದರ್ಶನ ನಡೆದಿದ್ದು, ಅತಿಥಿಯಾಗಿದ್ದ ಆಗಮಿಸಿದ್ದ ನಟಿ ಹರ್ಷಿಕಾ ಪೂನಚ್ಚ ಆಭರಣಗಳನ್ನು ತೊಟ್ಟು ಮಿಂಚಿದರು.

ಚಿನ್ನ, ವಜ್ರ, ಜಡಾ, ಪ್ಲಾಟಿನಂ ಹಾಗೂ ಬೆಳ್ಳಿಗಳ ವಿವಿಧ ಆಭರಣಗಳಿವೆ. ಸಖತ್ ಟ್ರೆಂಡಿ ಬಳೆಗಳು ಹಾಗೂ ಸೊಂಟದ ಪಟ್ಟಿಯನ್ನು ಜನರು ಮುಗಿಬಿದ್ದು ಕೊಳ್ಳುತ್ತಿದ್ದಾರೆ. ಡಿಫೆರೆಂಟ್ ಆದ ಹರಳಿ, ಕುಂದನ್, ಜಡೌ ಹಾಗೂ ಪೋಲ್ಕಿ ಆಭರಣಗಳಿಗೆ ಸಖತ್ ರೆಸ್ಪಾನ್ಸ್ ಸಿಕ್ಕಿದೆ. ಇವುಗಳನ್ನು ತೊಟ್ಟು ಹುಡುಗಿಯರಂತೂ ಮಿರ ಮಿರ ಮಿಂಚುತ್ತಿದ್ದಾರೆ. ಇವುಗಳನ್ನು ನೋಡಿದ್ರೆ ನೀವು ಫಿದಾ ಆಗುತ್ತೀರಿ. ಆದರೆ ಬೆಲೆ ಮಾತ್ರ ಸ್ವಲ್ಪ ಹೆಚ್ಚು. ಒಟ್ಟಿನಲ್ಲಿ ವೆಡ್ಡಿಂಗ್ ಸೀಜನ್ ಗೆ ಈ ಜ್ಯೂವೆಲ್ಸ್ ಹೊಸ ಲುಕ್ ನೀಡಿದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv